Diari Oficial de la Generalitat Valenciana


Sumari del DOGV 4490, del 30-04-2003 (2003/4853)

ORDE de 9 abril de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2003, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes órdens.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/4853


Data del document
:   09-04-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * indústria càrnia
    * modernització de l'explotació agrària
    * oví
    * protecció dels animals
    * qualitat del producte
    * residu agrícola
    * ramat
    * pesta animal
    * formació en el lloc de treball
    * producte d'origen animal
    * equip agrícola
    * agricultor
    * explotació agrària
    * porcí
    * suport econòmic
    * indústria agrària
    * caprí

ORDE de 9 abril de 2003, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'exercici de l'any 2003, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, i es modifiquen aspectes d'algunes órdens. [2003/X4853]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indique la línia o les línies de subvencions que la financen i l'import global màxim que s'hi destina. Estos aspectes depenen de la llei anual de pressuposts, en estos moments la Llei 12/2002, de 27 de desembre, de la Generalitat Valenciana, de Pressuposts per a l'exercici 2003 (DOGV núm. 4409, de 31.12.02).
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la Direcció General d'Innovació Agrària i Ramaderia es concediran en l'exercici 2003 a càrrec de les línies de subvenció i pels imports globals màxims que es determinen, d'acord amb la Llei 12/2002, de 27 de desembre, de la Generalitat Valenciana, de Pressuposts per a l'exercici 2003 (DOGV 4409, de 31 de desembre de 2002). Corresponen totes elles al programa 714.80, de desenrotllament i millora de la ramaderia.
  
Línia T3090000
  
- Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 3891, de 4 de desembre de 2000).
  
- Orde de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i s'anuncia una nova convocatòria d'estes per al 2001 (DOGV núm. 4023, de 18 de juny de 2001).
  
- Orde de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenrotllats en explotacions ramaderes (DOGV núm. 4122, de 7 de novembre de 2001).
  
- Orde de 22 d'octubre de 2002, de la Conselleria d'Agricultura, Pesca i Alimentació, per la qual s'establix una nova convocatòria de les ajudes a l'arreplegada de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies d'ajuda prevista en l'Orde de 24 de novembre de 2000, per la qual s'establixen ajudes a inversions i programes de qualitat desenrotllats en explotacions ramaderes i es modifiquen les prioritats i el termini de presentació de sol·licituds previstes en esta última per a l'any 2003 (DOGV núm. 4371, de 5 de novembre de 2002).
  
Import global màxim grup d'ajuda A: 883.063,96 euros
  
Import global màxim grup d'ajuda B: 6.010,00 euros
  
Import global màxim grup d'ajuda C: 206.010,00 euros
  
Aportació Generalitat Valenciana: 83%
  
Aportació FEOGA-Orientació: 17%
  
Línia T3081000
  
- Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 3891, de 4 de desembre de 2000)
  
.
  
- Orde de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i s'anuncia una nova convocatòria d'estes per al 2001 (DOGV núm. 4023, de 18 de juny de 2001).
  
- Orde de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenrotllats en explotacions ramaderes (DOGV núm. 4122, de 7 de novembre de 2001).
  
- Orde de 22 d'octubre de 2002, de la Conselleria d'Agricultura, Pesca i Alimentació, per la qual s'establix una nova convocatòria de les ajudes a l'arreplegada de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies d'ajuda prevista en l'Orde de 24 de novembre de 2000, per la qual s'establixen ajudes a inversions i programes de qualitat desenrotllats en explotacions ramaderes i es modifiquen les prioritats i el termini de presentació de sol·licituds previstes en esta última per a l'any 2003 (DOGV núm. 4371, de 5 de novembre de 2002).
  
Import global màxim grup d'ajuda B: 831.308,48 euros
  
Import global màxim grup d'ajuda E: 12.000,00 euros
  
Aportació Generalitat Valenciana: 49%
  
Aportació FEOGA-Orientació: 51%
  
Línia T3082000
  
- Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes (DOGV núm. 3891, de 4 de desembre de 2000).
  
- Orde de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i s'anuncia una nova convocatòria d'estes per al 2001 (DOGV núm. 4023, de 18 de juny de 2001).
  
- Orde de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i se'ls concedix preferència en l'accés a estes (DOGV núm. 4089, de 19 de setembre de 2001).
  
- Orde de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desenrotllats en explotacions ramaderes (DOGV núm. 4122, de 7 de novembre de 2001).
  
- Orde de 22 d'octubre de 2002, de la Conselleria d'Agricultura, Pesca i Alimentació, per la qual s'establix una nova convocatòria de les ajudes a l'arreplegada de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies d'ajuda prevista en l'Orde de 24 de novembre de 2000, per la qual s'establixen ajudes a inversions i programes de qualitat desenrotllats en explotacions ramaderes i es modifiquen les prioritats i el termini de presentació de sol·licituds previstes en esta última per a l'any 2003 (DOGV núm. 4371, de 5 de novembre de 2002).
  
Import global màxim grup d'ajuda B: 254.600,00 euros
  
Aportació MAPA: 100%
  
- RD 997/1999, d'11 de juny, sobre el foment de races autòctones espanyoles de protecció especial, en perill d'extinció (BOE núm. 41, de 17 de febrer de 1999).
  
Import global màxim grup d'ajuda: 12.000,00 euros
  
Aportació MAPA: 100%
  
Línia T4746000
  
- RD 1.734/2000, de 20 d'octubre, pel qual s'establixen ajudes per al foment de races vaquines autòctones extensives (BOE núm. 21 d'octubre de 2000).
  
Import global màxim grup d'ajuda: 18.000,00 euros
  
Aportació MAPA: 100%
  
Data límit de presentació de sol·licituds: 31 d'octubre de 2003
  
Línia T1943000
  
Reial Decret 1.213/1997, de 18 de juliol, pel qual es regula el control de rendiments lleters per a l'avaluació genètica de les femelles de les espècies bovina, ovina i cabrum de raça pura per a reproducció (BOE núm. 189, de 8 d'agost de 1997).
  
Import global màxim: 18.000,00 euros
  
Aportació MAPA: 100%
  
Data límit de presentació de sol·licituds: 31 d'octubre de 2003
  
Línia T2394000
  
Orde de 26 de març de 1998, de la Conselleria d'Agricultura, Pesca i Alimentació, per la qual s'establixen ajudes per a la realització de cursos de formació en matèria de ramaderia a la Comunitat Valenciana (DOGV núm. 3218, de 6 d'abril de 1998).
  
Import global màxim: 96.400,00 euros
  
Aportació Generalitat Valenciana: 30%
  
Aportació FEOGA-Orientació: 70%
  
Data límit de presentació de sol·licituds: 25 de maig de 2003
  
Data límit de presentació de justificants: 31 d'octubre de 2003
  
Línia T1792000
  
Orde de 10 de març de 1997, de la Conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals, apartat a) de l'article 2 (DOGV núm. 2963, de 3 d'abril de 1997)
  
Import global màxim: 120.000,00 euros
  
Aportació Generalitat Valenciana: 100%
  
Data límit de presentació de sol·licituds: 25 de maig de 2003
  
Data límit de presentació de justificants: 31 d'octubre de 2003
  
Línia T2130000
  
Orde de 10 de març de 1997, de la Conselleria d'Agricultura, Pesca i Alimentació, per la qual s'establixen ajudes a les associacions de protecció i defensa dels animals, apartat a) de l'article 2 (DOGV núm. 2963, de 3 d'abril de 1997).
  
Import global màxim: 42.100,00 euros
  
Aportació Generalitat Valenciana: 100%
  
Data límit de presentació de sol·licituds: 25 de maig de 2003
  
Data límit de presentació de justificants: 31 d'octubre de 2003
  
Article 2
  
Es modifica l'article 7 de l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desenrotllats en explotacions ramaderes, en els punts següents:
  
- S'afig després del primer paràgraf el següent: ?Per a ADS ???..-
  
- En els imports descrits per a xàrcies de vigilància epidemiològica, per al cas que les ajudes siguen sol·licitades per ADS, les seues agrupacions o federacions, les quanties seran les següents:
  
Porcí: 1,7 euros/femella reproductora i 0,02 euros/plaça d'encebament en menjadora independent. Esta ajuda comportarà la realització del pla de vigilància epidemiològica consistent en la vigilància i control situació sanitària, amb actuacions immediates davant casos de morbiditat i mortalitat anormal, remissió d'informació estadística trimestral, control d'execució del pla d'Aujezsky i controls serològics obligatoris, tot això d'acord amb el Pla Anual Zoosanitari.
  
Estos valors base s'incrementaran en les quanties i casos següents:
  
0,80 euros/femella reproductora en producció de garrins, 1,00 euros/femella reproductora en cicle tancat i 0,03 euros/plaça de menjadora independent pertanyents a explotacions qualificades davant malalties d'Aujezsky a 31 de desembre del 2002.
  
0,50 euros/plaça de reproductora en 0,01 euros/plaça d'encebament en menjadora independent en aquelles agrupacions que disposen, almenys, d'un veterinari responsable amb un contracte que arreplegue prestacions, servicis a realitzar i dedicació, nombre d'animals a controlar i honoraris, que haja sigut proposat al visat del col·legi professional.
  
1,00 euros/plaça de reproductora i 0,01 euros/plaça d'encebament independentment per cada programa innovador de vigilància i control d'una malaltia en eixa ADS desenrotllat en totes les explotacions de l'agrupació. El màxim de programes finançats serà d'un i serà incompatible amb altres ajudes.
  
Oví i cabrum: 1,0 euros/reproductora i 0,02 euros/plaça d'encebament independent. Esta ajuda comportarà la realització del pla de vigilància epidemiològica consistent en la vigilància i control de la situació sanitària en els ramats, actuacions davant morbiditat i mortalitat anormals, controls i mostratges d'encefalopaties espongiformes transmissibles a nivell de granges, control de moviment de bestiar i remissió d'informació estadística trimestral. Tot això d'acord amb el Pla Anual Zoosanitari.
  
Estos valors base s'incrementaran en les quanties i casos següents:
  
0,20 euros/femella reproductora i 0,01 euros/plaça menjadora pertanyent a explotacions qualificades davant Brucella mellitensis a 31 de desembre del 2002.
  
0,40 euros/femella en aquelles agrupacions que disposen, almenys, d'un veterinari responsable amb un contracte que arreplegue prestacions, servicis a realitzar i dedicació, nombre d'animals i honoraris, que haja sigut proposat al visat del col·legi professional.
  
0,15 euros/plaça de reproductores per la realització d'un programa innovador de vigilància i control d'una malaltia en eixa ADS, a desenrotllar en totes les explotacions de l'agrupació. Esta ajuda serà incompatible amb qualsevol altra que puga existir.
  
Vaquí: 1,5 euros/femella reproductora i 1,0 euros/plaça d'encebament ocupada en menjadora independent. Esta ajuda comportarà la realització del pla de vigilància epidemiològica consistent en la vigilància i control de la situació sanitària en els ramats, actuacions davant morbiditat i mortalitat anormals, controls i mostratges d'encefalopaties espongiformes transmissibles a nivell de granges, control de moviment de bestiar i remissió d'informació estadística trimestral. Tot això d'acord amb el Pla Anual Zoosanitari.
  
A fi de procedir al control de sanejament ramader es concedirà una ajuda, independent de l'anterior, per la realització, en els animals de més de 6 setmanes d'edat, d'un control anual de brucel·losi i tuberculosi en ramats negatius i dos controls en la resta, si és procedent en:
  
Aptitud llet: 3,0 euros /reproductora
  
Aptitud carn: 6,0 euros /reproductors
  
Aptitud toreig: 6,0 euros /animal > 12 mesos
  
Aptitud encebament: 1,0 euros /plaça
  
Estos valors d'incrementaran en les quanties i casos següents:
  
0,30 euros/femella reproductora i 0,2 euros/plaça d'encebament qualificades davant brucel·losi i tuberculosi bovina, a 31 de desembre del 2002.
  
0,20 euros/femella reproductora i 0,1 euros/plaça de menjadora independent en aquelles agrupacions que disposen, almenys, d'un veterinari responsable amb un contracte que arreplegue prestacions, servicis a realitzar i dedicació, nombre d'animals a controlar i honoraris, que haja sigut proposat al visat del col·legi professional.
  
0,20 euros/femella reproductora i 0,1 euros/plaça de menjadora independent per la realització d'un programa innovador de vigilància i control d'una malaltia en eixa ADS i desenrotllat en totes les explotacions de l'agrupació. Esta ajuda serà incompatible amb qualsevol altra que puga existir.
  
Conills: 0,25 euros/reproductora. Esta ajuda comportarà la presentació d'un programa sanitari relatiu al control, almenys, de mixomatosi i malaltia hemorràgica viral i la remissió d'un informe trimestral que reflectisca les actuacions practicades.
  
Estos valors s'incrementaran en els casos i quanties següents:
  
0,30 euros/reproductora en aquelles agrupacions que disposen, almenys, d'un veterinari responsable amb un contracte que arreplegue prestacions, servicis a realitzar i dedicació, nombre d'animals a controlar, i honoraris, que haja sigut proposat al visat del col·legi professional.
  
Avicultura: 0,40 euros/100 places de broilers ocupades i 1,50 euros/100 places de gallines ocupades. Esta ajuda comportarà la presentació d'un programa sanitari relatiu al control, almenys de malaltia de Newcastle i salmonel·losi i la remissió d'un informe trimestral que reflectisca les actuacions practicades.
  
Estruços: 2,70 euros/reproductores i 1,80 euros/plaça encebament en menjadora independent. Esta ajuda comportarà la presentació d'un programa sanitari relatiu al control, almenys, de malaltia de Newcastle i la remissió d'un informe trimestral que reflectisca les actuacions practicades. Esta quantitat s'incrementarà en 0,20 euros en cada cas en aquelles agrupacions que disposen, almenys, d'un veterinari amb un contracte que arreplegue prestacions o servicis a realitzar i honoraris, que haja sigut proposat al visat del col·legi professional.
  
Estos valors es veuran incrementats en 0,20 euros/reproductora en els casos en què es realitze un programa específic i innovador de control d'una malaltia que afecta l'espècie, a posar en marxa en totes les explotacions de l'agrupació. Esta ajuda serà incompatible amb qualsevol altra que puga existir.
  
Ruscs: 0,20 euros/rusc. Esta ajuda comportarà la presentació d'un programa sanitari relatiu al control, almenys, de varroasi i la remissió d'un informe trimestral que reflectisca les actuacions practicades
  
Les explotacions ramaderes pertanyents a agrupacions de defensa sanitària que des de la publicació de la present orde incomplisquen la normativa reguladora d'identificació animal, moviment de bestiar i sanejament ramader, i així es declare per resolució administrativa ferma en via administrativa, perdran el dret al benefici de les ajudes previstes en el present article per a l'exercici en curs i a més l'import unitari de les ajudes a concedir per plaça o cap, en concepte de xàrcia de vigilància epidemiològica, es reduirà un 30% en l'exercici següent.
  
Article 3
  
En el punt C de l'article 3 de l'Orde de 24 de novembre de 2000, després del primer paràgraf s'afig el següent:
  
Els titulars d'explotacions afectades per sacrifici de bestiar com a conseqüència de la pesta porcina clàssica en 2001 podran sol·licitar subvenció pels animals adquirits des de la data de sacrifici com a reproductors, en nombre igual al qual van sacrificar.
  
Article 4
  
En el paràgraf del grup C de l'article 7 de l'Orde de 24 de novembre de 2000, s'afig el següent:
  
L'import de l'ajuda per a reposició de reproductors, en explotacions afectades per la pesta porcina clàssica, serà fins a 120 euros per reproductor, fins a un màxim de 200.000 euros per al total d'animals subvencionats.
  
Article 5
  
En el paràgraf del grup C de l'article 8 de l'Orde de 24 de novembre de 2000, s'afig el següent:
  
Si el conjunt de sol·licituds rebudes pel concepte de reposició de reproductors sacrificats com a conseqüència de la pesta porcina clàssica supera l'import total establit en l'article anterior, es procedirà al prorrateig entre les sol·licituds presentades.
  
Article 6
  
La justificació de la realització de la conducta, activitat o inversió que es finance amb alguna de les subvencions a què es referix la present orde es realitzarà mitjançant la presentació dels justificants de gasto corresponents i de la manera que s'establirà en les bases reguladores de l'ajuda pública de què es tracte.
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores.
  
No obstant això, per a qualsevol de les ajudes previstes en esta orde l'execució de les inversions podrà iniciar-se amb posterioritat a la data de formalització de la sol·licitud, sempre que es faça constar, segons certificat del tècnic competent per a la instrucció de les ajudes, que les inversions s'han iniciat amb posterioritat a la formalització de la sol·licitud per a estes. Este certificat no suposarà cap compromís per part de la Conselleria d'Agricultura, Pesca i Alimentació en el cas que la resolució no siga favorable perquè el sol·licitant no complisca els requisits o condicions, o que aplicant-se el prorrateig en els casos que estiga previst en les bases reguladores corresponents part de la inversió no siga atesa.
  
Article 7
  
Els beneficiaris de les ajudes hauran de justificar, juntament amb la seua sol·licitud d'ajudes, que es troben al corrent de les seues obligacions tributàries i davant la Seguretat Social, de conformitat amb l'Orde de 30 de maig de 1996, de la Conselleria d'Economia i Hisenda, i amb les disposicions que la despleguen.
  
DISPOSICIÓ FINAL
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 9 d'abril de 2003
  
La consellera d'Agricultura, Pesca i Alimentació,